ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์การลงทุนในอนุพันธ์[๑] โดยที่เป็นการสมควรกำหนดหลักเกณฑ์การลงทุนในอนุพันธ์ตามกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๕๓อาศัยอำนาจตามความในมาตรา ๒๖ (๑) และ (๒)แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ประกอบกับ ข้อ ๕ (๑) (ฎ)ข้อ ๕ (๒) (ฌ) และข้อ ๕ (๕) (ค) และ (ง)ของกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๕๓ คณะกรรมการกองทุนบำเหน็จบำนาญข้าราชการ จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่อง หลักเกณฑ์การลงทุนในอนุพันธ์ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกประกาศคณะกรรมการกองทุนบำเหน็จบำนาญข้าราชการเรื่อง หลักเกณฑ์การลงทุนในสัญญาซื้อขายล่วงหน้า ลงวันที่ ๖ พฤศจิกายน พ.ศ. ๒๕๔๙ข้อ ๔ ในประกาศนี้สินทรัพย์อ้างอิง (Underlying Asset) หมายความว่าสินค้าโภคภัณฑ์ หรือหลักทรัพย์ประเภทตราสารแสดงสิทธิในหนี้ ตราสารทุนตราสารกึ่งหนี้กึ่งทุน หรือกลุ่มของสินค้าหรือหลักทรัพย์ดังกล่าวตัวแปรอ้างอิง (Underlying Variable) หมายความว่าราคาของสินทรัพย์อ้างอิง (Underlying Asset) อัตราแลกเปลี่ยนเงินตราอัตราดอกเบี้ย ดัชนีหลักทรัพย์ ดัชนีของกลุ่มหลักทรัพย์ดัชนีทางการเงินที่เป็นที่ยอมรับของนักลงทุนสถาบันหรือหน่วยงานกำกับ หรืออันดับความน่าเชื่อถือหรือเหตุการณ์ที่มีผลต่อการชำระหนี้ของตราสารแสดงสิทธิในหนี้อนุพันธ์ ผู้ออกตราสาร หรือคู่สัญญาอนุพันธ์ หมายความว่าธุรกรรมหรือสัญญาที่ก่อกำเนิดจากหรือผันแปรตามสินทรัพย์อ้างอิง (UnderlyingAsset) หรือตัวแปรอ้างอิง (Underlying Variable) ซึ่งโดยทั่วไปจะมีมูลค่าขึ้นอยู่กับสินทรัพย์อ้างอิง (UnderlyingAsset) หรือตัวแปรอ้างอิง (Underlying Variable) อย่างใดอย่างหนึ่งหรือหลายอย่างรวมกันโดยธุรกรรมหรือสัญญาดังกล่าวอาจมีลักษณะใดลักษณะหนึ่ง หรือหลายลักษณะดังต่อไปนี้(๑) ฟิวเจอร์ส (Futures) หรือฟอร์เวิร์ด (Forward)หรือ สวอปส์ (Swaps) ซึ่งเป็นสัญญาที่มีลักษณะใดลักษณะหนึ่งหรือหลายลักษณะดังต่อไปนี้(ก) สัญญาที่กำหนดให้คู่สัญญาฝ่ายหนึ่งส่งมอบสินทรัพย์อ้างอิง (UnderlyingAsset) ให้คู่สัญญาอีกฝ่ายหนึ่งซึ่งเป็นผู้ชำระราคา ณเวลาใดเวลาหนึ่งในอนาคตเป็นจำนวนและราคาตามที่กำหนดไว้ ในสัญญา(ข)สัญญาที่กำหนดให้คู่สัญญาฝ่ายหนึ่งได้รับชำระเงินหรือต้องชำระเงินให้แก่คู่สัญญาอีกฝ่ายหนึ่งเท่ากับจำนวนที่คำนวณได้จากส่วนต่างระหว่างราคาหรือมูลค่าของสินทรัพย์อ้างอิง(UnderlyingAsset) หรือตัวแปรอ้างอิง (Underlying Variable) ที่กำหนดไว้ในสัญญากับราคาหรือมูลค่าของสินทรัพย์อ้างอิง (UnderlyingAsset) หรือตัวแปรอ้างอิง (Underlying Variable) ที่เป็นอยู่ ณเวลาใดเวลาหนึ่งหรือช่วงเวลาใดเวลาหนึ่งในอนาคตตามที่กำหนดไว้ในสัญญา(๒) ออปชั่นส์ (Options) ซึ่งเป็นสัญญาที่กำหนดให้สิทธิแก่คู่สัญญาฝ่ายหนึ่งที่จะเรียกให้คู่สัญญาอีกฝ่ายหนึ่งส่งมอบสินทรัพย์อ้างอิง(Underlying Asset) หรือชำระราคาของสินทรัพย์อ้างอิง (UnderlyingAsset) หรือชำระเงินที่คำนวณได้จากส่วนต่างระหว่างราคาหรือมูลค่าของสินทรัพย์อ้างอิง(Underlying Asset) หรือตัวแปรอ้างอิง (UnderlyingVariable) ที่กำหนดไว้ในสัญญากับราคาหรือมูลค่าของสินทรัพย์อ้างอิง(Underlying Asset) หรือตัวแปรอ้างอิง (UnderlyingVariable) ที่เป็นอยู่ ณเวลาใดเวลาหนึ่งหรือช่วงเวลาใดเวลาหนึ่งในอนาคตตามที่กำหนดไว้ในสัญญา(๓) อนุพันธ์แบบผสม (Hybrid Derivatives) ที่เกิดจากการรวมกันของ(๑) - (๒)(๔) อนุพันธ์อย่างอื่นที่มีลักษณะทำนองเดียวกับ (๑) (๓)(๕) อนุพันธ์อย่างอื่นตามที่คณะอนุกรรมการจัดการลงทุนให้ความเห็นชอบข้อ ๕ อนุพันธ์ตามประกาศนี้ไม่รวมถึง(๑) ธุรกรรมหรือสัญญาซื้อหรือขายหลักทรัพย์โดยมีข้อตกลงว่าจะขายหรือซื้อคืนซึ่งหลักทรัพย์ดังกล่าว(๒) พันธบัตรชดเชยเงินเฟ้อ (Inflation-linked Bond)(๓) ใบสำคัญแสดงสิทธิ (Warrant)(๔) ตราสารทางการเงินที่มีโครงสร้างเพื่อวัตถุประสงค์เฉพาะ (StructuredProduct)(๕) การลงทุนในนิติบุคคลเอกชนที่ถือเป็นการลงทุนทางเลือกตามหลักเกณฑ์ของกองทุนข้อ ๖ การลงทุนในอนุพันธ์ของกองทุนต้องอยู่ภายใต้วัตถุประสงค์ดังต่อไปนี้(๑) เพื่อลดหรือป้องกันความเสี่ยงของกองทุน (Hedging) เช่น ลดขนาดความเสี่ยง (Risk Magnitude) เปลี่ยนแปลงประเภทความเสี่ยง(Underlying Risk) หรือปรับความเสี่ยงของกองทุนเทียบกับดัชนีอ้างอิง(๒) เพื่อเพิ่มประสิทธิภาพการลงทุนของกองทุนด้วยวิธีการดังต่อไปนี้(ก) ปรับสัดส่วนการลงทุนให้เป็นไปตามนโยบายการจัดสรรการลงทุน (StrategicAsset Allocation : SAA หรือ Tactical Asset Allocation :TAA) หรือตามนโยบายของแผนทางเลือกลงทุนของสมาชิก(ข) บริหารผลตอบแทนจากส่วนต่างของราคาระหว่างตลาดซื้อขายปัจจุบันกับตลาดซื้อขายล่วงหน้า(Arbitrage)กรณีราคาของหลักทรัพย์นั้นไม่เป็นไปตามหลักวิชาการอันเกิดจากความไม่สมบูรณ์ของตลาด(ค) บริหารกระแสเงินสดรับ (Equitizing Cash Flows) ที่มีกำหนดเวลาและจำนวนเงินที่แน่นอนเช่น รายรับในบัญชีเงินรายบุคคลของสมาชิก ดอกเบี้ยรับ หรือเงินปันผล(ง)เป็นทางเลือกเพื่อทดแทนหรือปรับระดับความเสี่ยงการลงทุนในหลักทรัพย์กลุ่มหลักทรัพย์ หรือดัชนีกลุ่มหลักทรัพย์(จ) วิธีการอื่นตามที่คณะอนุกรรมการจัดการลงทุนกำหนด(๓) เพื่อสร้างผลตอบแทนที่สอดคล้องกับระดับความเสี่ยงเป้าหมาย (EnhanceReturn)ข้อ ๗ การลงทุนในอนุพันธ์ทั้งในประเทศและต่างประเทศต้องอยู่ภายใต้หลักเกณฑ์ดังต่อไปนี้(๑) ต้องเกี่ยวข้องกับนโยบายการลงทุนของกองทุนโดยอนุพันธ์ที่ลงทุนต้องอ้างอิงกับสินทรัพย์อ้างอิง (UnderlyingAsset) หรือตัวแปรอ้างอิง (Underlying Variable) ที่สอดคล้องกับสินทรัพย์หรือกระแสเงินสดของกองทุน(๒)ต้องกระทำในศูนย์ซื้อขายที่จัดตั้งขึ้นโดยชอบด้วยกฎหมายหรือกระทำกับผู้ลงทุนสถาบันสถาบันการเงิน ผู้เก็บรักษาทรัพย์สินคู่ค้าที่ได้รับการจัดอันดับความน่าเชื่อถือในระดับน่าลงทุน (InvestmentGrade) จากสถาบันจัดอันดับที่ได้รับการยอมรับในระดับสากลหรือคู่ค้าที่ผ่านหลักเกณฑ์การคัดเลือกตามคู่มือการลงทุนด้านเครดิต(๓)การลงทุนในอนุพันธ์ต้องไม่ก่อให้เกิดหนี้หรือภาระผูกพันที่มีนัยสำคัญจนทำให้สถานะเงินลงทุนสุทธิ(NetExposure) แสดงมูลค่าสูงเกินกว่าทรัพย์สินสุทธิของเงินกองทุน (NAV)อันเป็นผลมาจากอนุพันธ์ดังกล่าว (Gearing) เว้นแต่เป็นการลงทุนเพื่อวัตถุประสงค์ในการบริหารกระแสเงินสดรับ(Equitizing Cash Flows) ที่มีกำหนดเวลาและจำนวนเงินที่แน่นอนเช่น รายรับในบัญชีเงินรายบุคคลของสมาชิก ดอกเบี้ยรับ หรือเงินปันผล(๔) ห้ามก่อภาระผูกพันโดยไม่มีกระแสเงินสดหรือโดยไม่มีสินทรัพย์ที่มีลักษณะเดียวกันหรือใกล้เคียงกัน (Proxy Asset) ไว้รองรับในจำนวนที่เพียงพอต่อมูลค่าสุทธิที่กองทุนอาจมีภาระที่ต้องส่งมอบ หรือชำระราคา(๕) ต้องกระทำภายใต้แนวนโยบายการลงทุนและการควบคุมความเสี่ยงตามที่ได้รับอนุมัติจากคณะอนุกรรมการจัดการลงทุนข้อ ๘ การนับสถานะการลงทุนให้ถือหลักการวัดมูลค่ายุติธรรม (Mark to Market) และการจัดประเภทสินทรัพย์ให้นับตามประเภทสินทรัพย์ที่อนุพันธ์นั้นไปอ้างอิงอยู่ข้อ ๙ การควบคุมความเสี่ยงให้ถือหลักการวัดมูลค่าความเสี่ยงตามฐานความเสี่ยง(RiskBased)ข้อ ๑๐ ให้กองทุนรายงานสถานะการลงทุนในอนุพันธ์แบบสุทธิ(Net)และแบบรวม (Gross) ต่อคณะอนุกรรมการจัดการลงทุนเพื่อทราบด้วยข้อ ๑๑ ในกรณีที่มีเงินส่วนต่างที่เกิดขึ้นจากการลงทุนในอนุพันธ์ระหว่างจำนวนที่จ่ายจริง(Margin)กับวงเงินรวม (Notional) ให้นำเงินส่วนต่างดังกล่าวไปลงทุนได้เฉพาะในหลักทรัพย์ที่มีความมั่นคงสูงตามกฎกระทรวงและตามประกาศคณะกรรมการที่กำหนดหลักเกณฑ์และวิธีการจัดการเงินกองทุนกรณีลงทุนในต่างประเทศหลักทรัพย์ที่มีความมั่นคงสูงดังกล่าวตามวรรคหนึ่งต้องเป็นหลักทรัพย์ที่มีสภาพคล่องสูงหรือมีลักษณะอื่นตามที่คณะอนุกรรมการจัดการลงทุนให้ความเห็นชอบข้อ ๑๒ ให้กองทุนนำหลักเกณฑ์และวิธีการลงทุนในอนุพันธ์ตามประกาศนี้ไปใช้สำหรับการลงทุนในอนุพันธ์ในกรณีที่รัฐมนตรีว่าการกระทรวงการคลังประกาศกำหนดให้เป็นหลักทรัพย์ที่กองทุนอาจลงทุนได้ตามข้อ๕ (๓)ของกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๕๓ โดยอนุโลมข้อ ๑๓ บรรดาการลงทุนในอนุพันธ์ที่กระทำก่อนประกาศฉบับนี้มีผลใช้บังคับและการลงทุนดังกล่าวยังไม่ครบกำหนดอายุของการลงทุนในอนุพันธ์นั้นให้ยังคงการลงทุนต่อไปได้จนครบกำหนดอายุของการลงทุนในอนุพันธ์นั้นโดยคำนึงถึงประโยชน์ของกองทุนเป็นสำคัญข้อ ๑๔ บรรดาประกาศระเบียบ มติคณะกรรมการหรือมติคณะอนุกรรมการจัดการลงทุนที่ใช้บังคับอยู่ก่อนประกาศฉบับนี้ใช้บังคับให้ยังคงมีผลใช้บังคับได้ต่อไปเพียงเท่าที่ไม่ขัดหรือแย้งกับประกาศนี้ประกาศณ วันที่ ๒๐ ตุลาคม พ.ศ. ๒๕๕๔อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๒๖/๑๑ ธันวาคม ๒๕๕๗